cyanic-selkie/wikianc huggingface dataset:
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระประวัติ
พระองค์เจ้าสวัสดิโสภณ ทรงเป็นเจ้านายไทยพระองค์แรก ๆ ที่ได้ไปศึกษาต่อที่ประเทศอังกฤษ ทรงศึกษากฎหมายจากเบลเลียลคอลเลจ มหาวิทยาลัยออกซฟอร์ด แล้วเสด็จกลับมาดำรงตำแหน่งเสนาบดีกระทรวงยุติธรรมพระองค์แรกตั้งแต่วันที่ 1 เมษายน พ.ศ. 2435 ทรงปรับปรุงกิจการศาลแบบเก่า ถึงปี พ.ศ. 2437 จึงโปรดเกล้าฯ ให้ไปราชการในยุโรป เพื่อถวายอภิบาลสมเด็จพระเจ้าลูกยาเธอ เจ้าฟ้ามหาวชิราวุธ (ร.6) ที่เสด็จไปศึกษา ณ สหราชอาณาจักรและในยุโรป ตลอดจนปฏิบัติราชการทางการทูตในยุโรปนานถึง 4 ปี ระหว่างปี พ.ศ. 2436 - 2440 นับว่ามีความสำคัญยิ่งเพราะเป็นช่วงระยะเวลาเกิดวิกฤตการณ์ ร.ศ.112 และต่อมาในสมัยรัชกาลที่ 6 เมื่อ พ.ศ. 2466 ทรงรับตำแหน่งอธิบดีศาลฎีกาพระองค์ที่ 3 ระหว่างวันที่ 11 เมษายน พ.ศ. 2455 - 31 สิงหาคม พ.ศ. 2461
ในปี พ.ศ. 2461 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้รับราชการฉลองพระเดชพระคุณในตำแหน่งนายกสภากรรมการร่างประมวลกฎหมาย และให้ทรงเป็นที่ปรึกษาพิเศษในการร่างพระราชบัญญัติ
เมื่อ พ.ศ. 2441 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นสวัสดิวัดนวิศิษฎ์
ต่อมาพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เลื่อนกรมขึ้นเป็น พระเจ้าบรมวงศ์เธอ กรมหลวงสวัสดิวัดนวิศิษฎ์ เมื่อ พ.ศ. 2456 และทรงได้รับการโปรดเกล้าให้เลื่อนกรมเป็นกรมพระอีกครั้งในวันที่ 11 พฤศจิกายน พ.ศ. 2466 มีพระนามตามจารึกในพระสุพรรณบัฏว่า "พระเจ้าบรมวงศ์เธอ กรมพระสวัสดิวัดนวิศิษฎ์ สยามมิศรราชมาตุลาธิบดี ศรีพัชรินทรโสรานุชาร์ย มานวธรรมศาสดรวิธาน นิรุกติปรติภานพิทยโกศล โศภนมิตรสุจริตอาร์ชวาศัย ศรีรัตนไตรยสรณาภิรัต ชเนตภูมิปะภัทปิยมานมนุญ สุนทรธรรมย์บพิตร์" ทรงศักดินา 15000 เนื่องด้วย พระองค์เป็นพระมาตุลา (น้า) อยู่แต่พระองค์เดียว สมควรจะยกย่องพระอิศริยยศให้ยิ่งขึ้น สนองพระคุณูปการ และความจงรักภักดีซึ่งได้มีมาแต่หนหลัง ต่อมาในพิธีบรมราชาภิเษกพระบาทสมเด็จพระปกเกล้าเจ้าอยู่หัวเมื่อวันจันทร์ที่ 15 มีนาคม พ.ศ. 2468 (นับแบบปัจจุบันตรงกับ พ.ศ. 2469) จึงทรงพระกรุณาโปรดเกล้าฯ ให้เฉลิมพระเกียรติยศขึ้นเป็น " สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ฯ " เนื่องด้วยทรงมีอุปการคุณต่อองค์พระบาทสมเด็จพระเจ้าอยู่หัว ในฐานเป็นพระมาตุลาธิบดี (น้า) อยู่แต่พระองค์เดียว
สิ้นพระชนม์
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ สิ้นพระชนม์ใน ณ เกาะปีนัง เมื่อเวลา 4 นาฬิกา วันอังคาร เดือนอ้าย ขึ้น 15 ค่ำ ปีกุน สัปตศก จ.ศ. 1297 ตรงกับวันที่ 10 ธันวาคม พ.ศ. 2478 พระชันษาได้ 70 ปี หลังจากทรงพระประชวรเนื่องจากตกรถยนต์เมื่อเสด็จเมืองอิโปห์ และ มีอาการ เจ็บพระนาภี และ เส้นพระโลหิตในพระเศียรแตก พระราชทานเพลิงพระศพ ณ วัดปาตูลันจัง (วัดปิ่นบังอร) วันอาทิตย์ที่ 22 ธันวาคม พ.ศ. 2478 เวลา 17:00 น. และ ได้ส่งพระอัฐิกลับกรุงเทพทางรถไฟ เพื่อประดิษฐาน ณ วัดราชาธิวาส เมื่อวันศุกร์ที่ 27 ธันวาคม พ.ศ. 2478
พระโอรส-ธิดา
โดยมีพระโอรสธิดารวมทั้งหมด 48 องค์ เป็นชาย 22 องค์ และหญิง 26 องค์
พระนัดดา
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ มีพระนัดดารวม 69 คน ดังนี้
เครื่องราชอิสริยาภรณ์ไทย
(กิตติมศักดิ์พิเศษ)
พระอนุสาวรีย์
พระอนุสาวรีย์ สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ บริเวณ สถาบันเทคโนโลยีปทุมวัน
สถาบันเทคโนโลยีปทุมวัน ได้จัดสร้างพระอนุสาวรีย์ สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ในลักษณะประทับยืน บริเวณสระบัววิคตอเรีย ด้านหน้าสถาบันเทคโนโลยีปทุมวัน ถนนพระราม1 แขวงปทุมวัน เขตปทุมวัน กรุงเทพมหานคร อันเป็นวังที่ประทับเดิมของพระองค์ท่าน
วังที่ประทับ
วังที่ประทับของสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
1.วังปทุมวัน หรือ วังนอก รับพระราชทาน จากสมเด็จพระศรีสวรินทิราบรมราชเทวี พระพันวสาอัยยิกาเจ้า พระเชษฐภคินีของสมเด็จฯ ตั้งอยู่ริมคลองบางกะปิ (คลองแสนแสบ) เขตปทุมวัน ใกล้กับวังสระปทุม และวังวินด์เซอร์ ปัจจุบัน สำนักงานทรัพย์สินส่วนพระมหากษัตริย์ ให้เช่า โดยเป็นที่ตั้งของสถาบันเทคโนโลยีปทุมวัน
2.วังถนนพระอาทิตย์ (เลขที่ 19 ถนนพระอาทิตย์ ) รับพระราชทาน จาก ร. 7 ปัจจุบัน สำนักงานทรัพย์สินส่วนพระมหากษัตริย์ให้เช่า โดยเป็นที่ตั้งของ ยูนิเซฟ และที่ทำการของสำนักงานองค์การอาหารและเกษตรแห่งสหประชาชาติ (Food and Agriculture Organization of the United Nations - FAO)
เรียวกะ ยูซูกิ
เรียวกะ ยูซูกิ ( 柚木 涼香<rt>ゆずき りょうか</rt>, 10 มกราคม 1974 -) เป็นนักพากย์ นักแสดง และ นักเขียนโดจินชิ ชาวญี่ปุ่น สังกัด 81 Produce เกิดที่ เมืองอันโจ จังหวัดไอจิ ชื่อเดิมที่เคยใช้ในวงการคือ อายุมิ นางาชี (永椎 あゆみ)
นิสิต สินธุไพร
ดร.นิสิต สินธุไพร (เกิด 12 มีนาคม พ.ศ. 2499) สมาชิกสภาผู้แทนราษฎรจังหวัดร้อยเอ็ด แกนนำแนวร่วมประชาธิปไตยต่อต้านเผด็จการแห่งชาติ นปช. และผู้อำนวยการสโมสรฟุตบอลร้อยเอ็ด ยูไนเต็ด
ประวัติ
นิสิต สินธุไพร เกิดเมื่อวันที่ 12 มีนาคม พ.ศ. 2499 เป็นชาวบ้านโนนชัยศรี ตำบลโพธิ์ใหญ่ อำเภอพนมไพร จังหวัดร้อยเอ็ด เป็นบุตรของนายใส และนางผาด สินธุไพร มีน้องสาวคือ จุรีพร สินธุไพร
คฤหาสน์ภูมิฐาน
คฤหาสน์ภูมิฐาน (Stately home) ตามความหมายที่จำกัดแล้วหมายถึงคฤหาสน์ขนาดใหญ่ประมาณ 500 แห่งที่สร้างในหมู่เกาะอังกฤษระหว่างกลางคริสต์ศตวรรษที่ 16 มาจนถึงต้นคริสต์ศตวรรษที่ 20 ที่รวมทั้งสำนักสงฆ์และคริสต์ศาสนสถานอื่น ๆ ที่เปลี่ยนมือมาเป็นของฆราวาสหลังการยึดอารามโดยสมเด็จพระเจ้าเฮนรีที่ 8 แห่งอังกฤษในคริสต์ศตวรรษที่ 16
นิสิต สินธุไพร
ประวัติ
นิสิตสำเร็จการศึกษาระดับปริญญาตรี การศึกษาศาสตร์บัณฑิต สาขาวิชาการศึกษาสังคมศึกษา จากมหาวิทยาลัยศรีนครินทรวิโรฒ วิทยาเขตมหาสารคาม โดยขณะศึกษาในระดับปริญญาตรี ได้รับแต่งตั้งให้เป็นอุปนายกองค์การนิสิตนักศึกษา, ระดับปริญญาโท รัฐศาสตร์มหาบัณฑิต จาก มหาวิทยาลัยธรรมศาสตร์ ,ระดับปริญญาเอก หลักสูตรปรัชญาดุษฎีบัณฑิต สาขาวิชาบริหารธุรกิจอุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง และได้รับประกาศนียบัตรวิชาการเมืองการปกครองชั้นสูง จาก สถาบันพระปกเกล้า
คฤหาสน์ภูมิฐาน
การเรียกว่า “คฤหาสน์ภูมิฐาน” ก็เพื่อเป็นการแสดงความแตกต่างจากสิ่งก่อสร้างที่เรียกกันว่า “ปราสาท” (แม้ว่าคฤหาสน์ภูมิฐานบางแห่งจะยังเรียกตัวเองว่า “ปราสาท”) ตามความหมายทางสถาปัตยกรรมหรือการก่อสร้าง เพื่อเป็นการแสดงว่าเป็นสิ่งก่อสร้างที่สร้างขึ้นเพื่อใช้สำหรับเป็นที่อยู่อาศัยมิใช่เพื่อประโยชน์ทางการทหาร “คฤหาสน์ภูมิฐาน” มิใช่เป็นแต่เพียงที่อยู่อาศัยแต่เป็นการแสดงสัญลักษณ์แสดงฐานะ (status symbol) ของผู้เป็นเจ้าของตระกูลของผู้เป็นเจ้าของด้วย ซึ่งต่างก็แข่งกันสร้างเพื่อใช้ในการรับรองพระมหากษัตริย์และพระบรมวงศานุวงศ์ หรือในการรับรองบุคคลสำคัญ ๆ อื่นที่มีความสำคัญในทางสังคมหรือการเมือง
ดิอีโคโนมิสต์
ดิอีโคโนมิสต์ (The Economist) เป็นหนังสือพิมพ์รายสัปดาห์ระหว่างประเทศที่พิมพ์ในรูปแบบนิตยสารและเผยแพร่ในรูปแบบดิจิทัลซึ่งเน้นที่เหตุการณ์ปัจจุบัน, ธุรกิจระหว่างประเทศ, การเมือง และเทคโนโลยี หนังสือพิมพ์ดังกล่าวตั้งฐานอยู่ในลอนดอน ซึ่งมีดิอีโคโนมิสต์กรุปเป็นเจ้าของ โดยมีกองบรรณาธิการหลักในสหรัฐ เช่นเดียวกับเมืองใหญ่ ๆ ในยุโรปภาคพื้นทวีป, เอเชีย และตะวันออกกลาง ซึ่งใน ค.ศ. 2019 ปริมาณการพิมพ์ทั่วโลกเฉลี่ยมากกว่า 909,476 ฉบับ และเมื่อรวมกับการปรากฏตัวทางดิจิทัลแล้ว มีจำนวนมากกว่า 1.6 ล้านฉบับ ส่วนในแพลตฟอร์มโซเชียลมีเดีย มีผู้ชม 35 ล้านคนใน ค.ศ. 2016 หนังสือพิมพ์นี้ให้ความสำคัญกับวารสารศาสตร์ข้อมูล และการวิเคราะห์มากกว่าการรายงานที่เป็นต้นฉบับ ทั้งในด้านคำวิจารณ์และคำชม
คฤหาสน์ภูมิฐาน
สถาปนิกและสถาปนิกสวนภูมิทัศน์เช่นโรเบิร์ต อาดัม, เซอร์ชาร์ลส์ แบร์รี, เซอร์เอ็ดวิน ลูเต็นส (Edwin Lutyens), เซอร์จอห์น แวนบรูห์, ลานเซลอต บราวน์ และฮัมฟรีย์ เร็พตัน (Humphry Repton) และอื่น ๆ ต่างก็มีบทบาทในการก่อสร้างดังที่ว่านี้ นอกจากนั้นการแสดงความสง่างามภายนอกแล้ว ภายในก็จะตกแต่งด้วยศิลปะและเฟอร์นิเจอร์ที่เป็นงานสะสมหรือไปสรรหากันมาโดยเฉพาะ
ดิอีโคโนมิสต์
ดิอีโคโนมิสต์ได้รับการก่อตั้งขึ้นใน ค.ศ. 1843 เผยแพร่ครั้งแรกโดยเจมส์ วิลสัน นักเศรษฐศาสตร์ชาวสกอต เพื่อรวบรวมการสนับสนุนการยกเลิกคอร์นลอส์ของอังกฤษ (ค.ศ. 1815–ค.ศ. 1846) ซึ่งเป็นระบบภาษีนำเข้า เมื่อเวลาผ่านไป ความครอบคลุมของหนังสือพิมพ์ได้ขยายไปสู่เศรษฐศาสตร์การเมือง และในที่สุดก็เริ่มเขียนบทความเกี่ยวกับเหตุการณ์ปัจจุบัน, การเงิน, การพาณิชย์ ตลอดจนการเมืองของอังกฤษ ตลอดช่วงกลางถึงปลายคริสต์ศตวรรษที่ 20 ได้การขยายการจัดวางและรูปแบบโดยเพิ่มคอลัมน์ความคิดเห็น, รายงานพิเศษ, การ์ตูนล้อการเมือง, จดหมายของผู้อ่าน, เรื่องจากปก, บทวิจารณ์ศิลปะ, บทวิจารณ์หนังสือ และคุณลักษณะทางเทคโนโลยี หนังสือพิมพ์นี้มักจะจดจำได้ด้วยป้ายชื่อสีแดงรถดับเพลิงและภาพประกอบปกเกี่ยวกับหัวข้อ บทความแต่ละบทความเขียนขึ้นโดยไม่ระบุชื่อ ซึ่งไม่มีบรรทัดย่อย เพื่อให้บทความบรรยายเป็นเสียงเดียวกัน เสริมด้วยนิตยสารไลฟ์สไตล์พี่น้องอย่าง 1843 รวมถึงพอดแคสต์, ภาพยนตร์ และหนังสือที่หลากหลาย
คฤหาสน์ภูมิฐาน
การสร้าง “คฤหาสน์ภูมิฐาน” มาสิ้นสุดลงหลังจากเหตุการณ์ต่าง ๆ ที่มีผลกระทบกระเทือนต่อฐานะทางเศรษฐกิจโดยทั่วไปที่รวมทั้งการมยุบตัวของอุตสาหรรรมและของเกษตรกรรมในตอนปลายคริสต์ศตวรรษที่ 19, สงครามโลกครั้งที่หนึ่ง และต่อมาสงครามโลกครั้งที่สอง ในปัจจุบัน “คฤหาสน์ภูมิฐาน” จึงมักจะเป็นการผสมระหว่างการเป็นสถานที่ที่เปิดให้นักท่องเที่ยวเข้าชม, พิพิธภัณฑ์ที่อยู่อาศัย, พิพิธภัณฑ์เฉพาะทางเช่นพิพิธภัณฑ์ราชรถ หรือบ้านหรือปราสาทที่เป็นที่พำนักอาศัยของตระกูลที่บางส่วนก็ทรุดโทรมลงไปบ้างแล้ว
นิสิต สินธุไพร
ประวัติ
นิสิต สมรสกับ เอมอร สินธุไพร มีบุตรสาวคนโตเป็นนักการเมืองคือ จิราพร สินธุไพร
คฤหาสน์ภูมิฐาน
แต่ก็ยังมี “คฤหาสน์ภูมิฐาน” อีกเป็นอันมากที่ยังเป็นการบริหารส่วนบุคคลหรือโดยองค์กรผู้พิทักษ์ (trust) ค่าใช้จ่ายในการบำรุงรักษาและอนุรักษ์คฤหาสน์ขนาดใหญ่เหล่านี้เป็นที่ร่ำลือกันว่าเป็นจำนวนอันมหาศาลและเป็นงานที่ต้องทำต่อเนื่องไม่มีที่สิ้นสุด เจ้าของหลายคนจึงจำต้องหาวิธีต่างที่นำมาซึ่งรายได้พิเศษในการจุนเจือ เช่น โดยการให้เช่า หรือให้จ้างใช้เป็นฉากสำหรับการสร้างภาพยนตร์หรือรายการโทรทัศน์ ฉะนั้น “คฤหาสน์ภูมิฐาน” บางแห่งจึงดูคุ้นตาแม้แต่สำหรับผู้ที่ไม่เคยมาชมด้วยตนเอง นอกจากตัวคฤหาสน์แล้ว บริเวณรอบ ๆ ก็อาจมักจะมีสิ่งที่น่าสนใจอื่น ๆ สำหรับนักท่องเที่ยวเช่น สวนภูมิทัศน์, สิ่งก่อสร้างตกแต่ง, ฟาร์มสัตว์, ซาฟารีพาร์ค หรือพิพิธภัณฑ์เป็นต้น
นิสิต สินธุไพร
งานการเมือง
นิสิตได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ภายใต้สังกัดพรรคความหวังใหม่ ซึ่งต่อมาถูกยุบรวมกับ พรรคไทยรักไทย โดยสามารถเอาชนะเจ้าของพื้นที่เก่าอย่าง ชัชวาลย์ ชมภูแดง ต่อมาได้รับเลือกให้เป็น สมาชิกสภาผู้แทนราษฎรจังหวัดร้อยเอ็ด ในปี พ.ศ. 2548 สังกัด พรรคไทยรักไทย ในขณะนั้นนิสิตเป็นผู้ริเริ่มนำเสนอ โครงการอาจสามารถโมเดล หรือโมเดลแก้จนใน อำเภออาจสามารถ จังหวัดร้อยเอ็ด จนนำไปสู่การลงพื้นที่ของอดีตนายกรัฐมนตรี ทักษิณ ชินวัตร ร่วมกับคณะรัฐมนตรีและข้าราชการทุกภาคส่วน โดยมีนักการทูตจากหลายประเทศเข้าร่วมสังเกตการณ์ ได้มีการถ่ายทำรายการเรียลลิตี้โชว์ปฏิบัติการแก้จนออกอากาศทางโทรทัศน์เป็นครั้งแรก แต่โครงการไม่ได้รับการสานต่อเนื่องจากเกิดเหตุการณ์รัฐประหารในปี 2549 โครงการนี้จึงถูกพับไป ต่อมาในปี พ.ศ. 2550 ได้รับเลือกตั้งอีกครั้งภายใต้สังกัด พรรคพลังประชาชน ซึ่งนิสิตดำรงตำแหน่งกรรมการบริหารพรรคพลังประชาชน และเป็นผู้ที่มีบทบาทสำคัญในการวางยุทธศาสตร์การเลือกตั้งสมาชิกสภาผู้แทนราษฎรในภาคตะวันออกเฉียงเหนือ
ดิอีโคโนมิสต์
จุดยืนของบรรณาธิการดิอีโคโนมิสต์ส่วนใหญ่เวียนวนเกี่ยวกับเสรีนิยมคลาสสิก, เสรีนิยมสังคม และที่โดดเด่นที่สุดคือเสรีนิยมทางเศรษฐกิจ นับตั้งแต่ก่อตั้ง บริษัทได้สนับสนุนการเมืองสายกลางมูลวิวัติ นิยมนโยบายและรัฐบาลที่รักษาการเมืองสายกลาง โดยทั่วไปแล้ว หนังสือพิมพ์นี้สนับสนุนเสรีนิยมทางเศรษฐกิจ โดยเฉพาะอย่างยิ่งตลาดเสรี, การค้าเสรี, การย้ายถิ่นเสรี, การผ่อนคลายกฎระเบียบ และโลกาภิวัตน์ แม้จะมีจุดยืนด้านบรรณาธิการที่เด่นชัด แต่ก็ถูกมองว่ามีอคติในการรายงานเพียงเล็กน้อย และใช้การตรวจสอบข้อเท็จจริงอย่างเข้มงวดกับการแก้ไขการคัดลอกที่เข้มงวด หนังสือพิมพ์นี้ใช้การเล่นคำครอบคลุม, ราคาสมัครสมาชิกสูง และความครอบคลุมในเชิงลึกได้เชื่อมโยงบทความนี้กับผู้อ่านที่มีรายได้สูงและมีการศึกษา ซึ่งดึงความหมายทั้งด้านบวกและด้านลบ  โดยอ้างสอดคล้องกับสิ่งนี้ว่ามีผู้อ่านที่มีอิทธิพลของผู้นำธุรกิจและผู้กำหนดนโยบายที่โดดเด่น
คฤหาสน์ภูมิฐาน
ที่มาของคำ
ที่มาของวลีว่า “stately home” ในการเรียกคฤหาสน์ภูมิฐานของภาษาอังกฤษมาจากที่ใช้ในโคลง “คฤหาสน์ของอังกฤษ” (The Homes of England) ที่เดิมพิมพ์ในวรสาร “Blackwood's Magazine” โดยเฟลิเชีย เฮแมนสในปี ค.ศ. 1827 ที่กล่าวชมความงามอันเลอเลิศของคฤหาสน์ภูมิฐานท่ามกลางหมู่ไม้อันเก่าแก่ของบรรพบุรุษอันเหนือสิ่งใดในแผ่นดินว่า:
นิสิต สินธุไพร
งานการเมือง
ต่อมานิสิตถูกตัดสิทธิ์ทางการเมือง 5 ปี โดยเป็นหนึ่งในสมาชิก บ้านเลขที่ 109 จากคดียุบพรรคพลังประชาชน หลังพ้นจากการตัดสิทธิ์ทางการเมืองได้รับการเลือกตั้งเป็นสมาชิกสภาผู้แทนราษฎรอีกครั้งในปีพ.ศ. 2557 สังกัดพรรคเพื่อไทย แต่ภายหลังศาลรัฐธรรมนูญได้วินิจฉัยให้การเลือกตั้งครั้งนั้นเป็นโมฆะ
นิสิตเคยถูกจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสนบาท เขาถูกจำคุกอีกครั้งในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัว
คฤหาสน์ภูมิฐาน
ที่มาของคำ
ต่อมาโคเวิร์ดเปลี่ยนเนื้อใหม่ที่ประชดว่าเป็นคฤหาสน์ที่อังกฤษยังคงรักษาไว้เพื่อให้ชาวอเมริกันเช่า:
นิสิต สินธุไพร
งานการเมือง
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 39 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
สมาชิกสภาผู้แทนราษฎร
นิสิต สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเคลื่อนไหวกับคนเสื้อแดง
หลังการรัฐประหารในปี 2549 นิสิต สินธุไพร เริ่มเคลื่อนไหวในฐานะประธานกลุ่มคนรักทักษิณไม่เอาเผด็จการ โดยเคลื่อนไหวชุมนุมประท้วง คมช. ตลอดระยะเวลาการรัฐประหาร จากนั้นเป็นแกนนำ แนวร่วมประชาธิปไตยต่อต้านเผด็จการ นปก. ซึ่งต่อมาเปลี่ยนชื่อเป็น แนวร่วมประชาธิปไตยต่อต้านเผด็จการแห่งชาติ หรือ นปช. นอกจากนี้ยังเป็นผู้อำนวยการโรงเรียน นปช. ซึ่งเน้นให้ความรู้ด้านประชาธิปไตยแก่ประชาชน ปัจจุบันเป็นผู้ดำเนินรายการทาง "เปิดปมสู่ปฏิรูป" ร่วมกับนายธนาวุฒิ วิชัยดิษฐ์ และนายพิพัฒนชัย ไพบูลย์ ทางพีซทีวี
ซิทรูลีน
ซิทรูลีน (Citrulline) เป็นกรดอะมิโนแอลฟา (α-amino acid) ชนิดหนึ่ง ชื่อของสารนี้มาจากภาษาละติน citrullus หมายถึง แตงโม ซึ่งกรดอะมิโนนี้พบครั้งแรกในแตงโมเมื่อ ค.ศ. 1914 โดยโยตาโร โคงะ และเรียว โอดาเกะ นักวิจัยชาวญี่ปุ่น และถอดรหัสเพิ่มโดยมิตสึโนริ วาดะจากมหาวิทยาลัยโตเกียวใน ค.ศ. 1930 มีสูตรโครงสร้าง H2NC(O)NH(CH2)3CH(NH2)CO2H เป็นสารตัวกลางที่สำคัญในวัฏจักรยูเรียของสัตว์
การสังเคราะห์
ซิทรูลีนสังเคราะห์มาจากornithine และ carbamoyl phosphate ซึ่งเป็นปฏิกิริยากลางในวัฏจักรยูเรีย สร้างจากarginine ในรูปผลพลอยได้จากปฏิกิริยาที่เร่งโดยตระกูล NOS (NOS; EC 1.14.13.39). Arginine จะถูกออกซิไดส์ไปเป็น N-hydroxyl-arginine แล้วจะถูกเปลี่ยนต่อไปเป็น citrulline โดยปล่อยไนตริกออกไซด์
การทำงาน
ผู้ป่วยโรครูมาตอยด์จะตรวจพบแอนติบอดีต่อโปรตีนที่มีซิทรูลีน แม้ว่าจุดกำเนิดของระบบภูมิคุ้มกันยังไม่ทราบแน่ชัด การตรวจพบแอนติบอดีของโปรตีนหรือเปบไทด์ที่มีซิทรูลีน มีประโยชน์มากในการวินิจฉัยผู้ป่วยรูมาตอยด์
มีรายงานว่า ซิทรูลีนพบในเส้นเลือดที่ผ่อนคลายด้วย การตรวจพบซิทรูลีน ในระบบไหลเวียนเลือดในมนุษย์เป็น biomarker การทำงานของลำไส้
แหล่งที่มา
ซิทรูลีนมีขายในรูปของ citrulline malate เพื่อใช้เป็นอาหารสำหรับนักกีฬา เพื่อลดความเหนื่อยอ่อนของกล้ามเนื้อ แตงโม จัดเป็นแหล่งที่พบ citrulline ในธรรมชาติได้มากที่สุด
กรมแผนที่ทหาร
กรมแผนที่ทหาร เป็นหน่วยงานย่อยในกองบัญชาการกองทัพไทย มีหน้าที่สำรวจและทำแผนที่ของประเทศเพื่อรักษาอธิปไตยและเขตแดนประเทศให้ถูกต้อง เป็นที่รวบรวมเอกสารและจัดทำเอกสารเกี่ยวกับการปักปันเขตแดน ทั้งประเทศ รวมไปถึงการรักษาเอกสารที่เกี่ยวข้องกับแผนที่ทั้งหมดของประเทศไทย ปัจจุบัน พลโท ชัยสิทธิ์ ปรีชานุภาพ เป็นเจ้ากรมแผนที่ทหาร รองเจ้ากรมแผนที่ทหารได้แก่ พลตรี ชาคร บุญภักดี และ พลตรี ชูศักดิ์ ธีรากิจ และ พลตรี เอื้อมเกียรติ เจริญสุข
ประวัติ
ในรัชสมัยในรัชกาลพระบาทสมเด็จพระจุลจอมเกล้าเจ้าอยู่หัวเป็นช่วงเวลาที่ต่างชาติทำการเข้ามาเป็นอาณานิคม โดยในเวลานั้นพระองค์ทรงเล็งเห็นถึงความสำคัญในการจัดเก็บข้อมูล หลักฐานและเอกสารเกี่ยวกับเขตแดนประเทศ อันเป็นความสำคัญในการเป็นเอกราชของประเทศไทย โดยมีดำริให่ทำแผนที่แผนใหม่ ด้วยความรู้จากประเทศฝ่ายตะวันตก
ใน พ.ศ. 2416 หลักจากที่เสด็จประพาสแหลมมลายู ชวา อินเดียทรงได้พบอดียรองกงสุลอังกฤษ นายเฮนรี่ อลาบาสเตอร์ ได้กราบบังคมทูลถวายคำแนะนำในสำรวจและทำแผนที่ จึงได้ทรงพระกรุณาโปรดเกล้าฯ ให้ตั้งกองทำแผนที่ทดลอง ใน พ.ศ. 2418
โดยมีผู้ช่วยเป็น หม่อมเทวาธิราช (หม่อมราชวงศ์แดง อิศรเสนา) นายทัด ศิริสัมพันธ์ นายสุด และ ม.ร.ว. เฉลิม โดยเริ่มภายในพระนครก่อน เพื่อตัดถนนเจริญกรุงและวางสายโทรเลขไปยังพระตะบอง และแผนที่บริเวณปากอ่าวและเข้าร่วมสำรวจกับกองแผนที่อินเดีย และอังกฤษแล้วทรง ตั้งกองแผนที่ในวันที่ 1  ตุลาคม พ.ศ. 2424 โดยสังกัดฝ่ายพระกลาโหม ซึ่งมีหน้าที่บัญชาการหัวเมืองและทหารฝ่ายใต้ในขณะนั้น โดยให้พระองค์เจ้าดิศวรกุมาร (กรมพระยาดำรงราชานุภาพ) ผู้บัญชาการกรมทหารมหาดเล็ก เป็นผู้ดูแล
== การจัดส่วนราชการ == 1. หน่วยบัญชาการ
2. หน่วยปฏิบัติการ
3. หน่วยสวนสนับสนุนและบริการ
4. หน่วยการศึกษา
วงศ์ลำพู
Sonneratiaceae เป็นวงศ์ของพืชมีดอกอยู่ในอันดับ Myrtales โดยระบบ Cronquist ประกอบด้วยสองสกุล Sonneratia และ Duabanga ปัจจุบันจัดอยู่ในวงศ์ย่อยของวงศ์ Lythraceae ชื่อวงศ์นี้ตั้งตามนักธรรมชาติวิทยา Pierre Sonnerat.
รายชื่อตลาดหลักทรัพย์ในเอเชียใต้
ด้านล่างนี้เป็น รายชื่อตลาดหลักทรัพย์ในเอเชียใต้ ซึ่งมีทั้งหมด 8 ประเทศ ดังนี้
Noaea
Noaea เป็นสกุลของพืชดอกที่อยู่ในวงศ์ Amaranthaceae. มันอยู่ในวงศ์ย่อย Salsoloideae
ถิ่นกำเนิดของมันคือ จากทะเลเมดิเตอร์เรเนียนทางตอนใต้และตะวันออกจนถึงปากีสถาน พบในอัฟกานิสถาน, แอลจีเรีย, ครีต, ไซปรัส, หมู่เกาะอีเจียนตะวันออก, อียิปต์ (รวมถึง คาบสมุทรซีนาย,), กรีซ, อิหร่าน, อิรัก, เลบานอน, ลิเบีย, โมร็อกโก, คอเคซัสเหนือ, ปากีสถาน, ปาเลสไตน์ ซาอุดีอาระเบีย ซีเรีย Transcaucasus ภูมิภาค (อาร์เมเนีย จอร์เจีย และอาเซอร์ไบจาน), ตุรกี, เติร์กเมนิสถาน และอุซเบกิสถาน
สปีชีส์ในสกุล ได้แก่:
โปรเจกต์รันเวย์ ฤดูกาลที่ 1
โปรเจกต์รันเวย์ ฤดูกาลที่ 1 เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา ออกอากาศครั้งแรกที่สหรัฐอเมริกาทางช่องบราโว่ ในวันที่ 1 ธันวาคม พ.ศ. 2547 ในฤดูกาลแรกของรายการนี้มีผู้เข้าแข่งขันทั้งหมด 12 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร แอล (Elle) นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย
นักออกแบบแฟชั่น
12 นักออกแบบในฤดูกาลนี้ ประกอบไปด้วย:
นางแบบ
12 นางแบบในฤดูกาลนี้ ประกอบไปด้วย:
ตอนที่ 1: Innovation
การค้นหาสุดยอดนักออกแบบแห่งอเมริกาได้เริ่มต้นขึ้นแล้วกับรายการโปรเจกต์รันเวย์ ในฤดูกาลแรกของรายการนี้ ผู้เชี่ยวชาญทางด้านแฟชั่นได้ออกค้นหานักออกแบบผู้มีความสามารถ โดยได้จัดการออดิชั่นขึ้นที่ 4 เมืองใหญ่ของสหรัฐอเมริกา ได้แก่ ลอสแอนเจลิส, ชิคาโก, นิวยอร์กซิตี, และ ไมแอมี จนได้นักออกแบบผู้ผ่านเข้ารอบ 12 คนสุดท้าย นักออกแบบทั้ง 12 คนเดินทางมายัง แอตลาส อพาร์ทเมนท์ในนิวยอร์กซิตี ที่นั่นทุกคนได้พบกับ ไฮดี คลูม สุดยอดนางแบบซึ่งทำหน้าที่เป็นพิธีกรของรายการนี้ เธอได้แจ้งให้ทุกคนทราบว่า อพาร์ทเมนท์แห่งนี้จะเป็นที่พักของนักออกแบบทุกคนตลอดการแข่งขันนี้จนกว่าจะถูกคัดออก จากนั้นนักออกแบบทั้ง 12 คนได้เดินทางไปยัง โรงเรียนการออกแบบพาร์สัน ที่นั่นทุกคนได้พบกับไฮดีและ ทิม กันน์ ผู้อำนวยการแฟชั่นโรงเรียนพาร์สัน ไฮดีได้แจ้งให้นักออกแบบทุกคนทราบว่า โรงเรียนพาร์สันแห่งนี้จะเป็นสถานที่นักออกแบบทุกคนจะใช้ทำงานออกแบบและใช้ในการตัดสินในแต่ละสัปดาห์ด้วย โดยจะมี ทิม กันน์ เป็นผู้ให้คำปรึกษาตลอดการแข่งขัน จากนั้นไฮดีได้แจ้งโจทย์สำหรับการแข่งขันแรกของฤดูกาลนี้ นั่นคือการสร้างสรรค์ชุดที่เซ็กซี่ สวยงาม และเลิศหรู สำหรับออกงานกลางคืน แต่ทุกคนจะได้เริ่มการแข่งขันในวันพรุ่งนี้ โดยนักออกแบบทุกคนได้เลือกนางแบบสำหรับสวมใส่ชุดของพวกเขาเดินลงบนรันเวย์ ก่อนที่ทุกคนจะได้ไปรวมตัวกันสำหรับงานเลี้ยงบนดาดฟ้า ในวันต่อมา ทิม กันน์ ได้พานักออกแบบทุกคนไปยังซุปเปอร์มาร์เก็ต และได้แจ้งให้ทุกคนทราบว่า สำหรับโจทย์ในครั้งนี้ทุกคนจะต้องใช้วัสดุจากในซุปเปอร์มาร์เก็ตแห่งนี้เท่านั้น โดยทุกคนจะได้เงินทุนคนละ 50 ดอลลาร์ และมีเวลา 1 ชั่วโมงในการหาซื้อวัสดุ นักออกแบบทุกคนมีเวลา 1 วันที่จะทำชุดให้เสร็จ นักออกแบบที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
นักออกแบบกับวัสดุที่เลือกใช้:
ตอนที่ 2: Vision
ในตอนนี้นักออกแบบที่เหลือทั้ง 11 คน ได้รับโจทย์ให้สร้างสรรค์ชุดโดยใช้เพียงผ้าฝ้ายสีขาวธรรมดา และชุดที่ทำจะต้องสื่อถึงคำว่า "ริษยา (envy)" ด้วย นักออกแบบได้รับเงินคนละ 50 ดอลลาร์ในการซื้อวัสดุมาทำชุด และมีเวลา 1 วันในการทำชุดให้เสร็จ ในเช้าวันต่อมา ทิม กันน์ได้เข้ามาแจ้งให้นักออกแบบทุกคนทราบว่าจะพาทุกคนออกไปข้างนอกและให้ทุกคนเตรียมชุดที่ตนเองทำไปด้วย ทิมพาทุกคนไปที่ร้านขายเสื้อผ้า 30 แวน แดม ที่นั่นทุกคนได้พบกับ พอล เบอร์แมน เจ้าของร้าน จากนั้นทิมจึงได้แจ้งให้นักออกแบบทุกคนทราบว่า ในครั้งนี้ทุกคนจะได้นำเสนอชุดของตัวเองแก่ลูกค้า โดยชุดของใครที่ได้ราคาประมูลจากลูกค้าสูงที่สุดจะเป็นผู้ชนะการแข่งขันในครั้งนี้ไป
ตอนที่ 3: Commercial Appeal
ในตอนนี้นักออกแบบที่เหลืออยู่ทั้ง 10 คนได้เดินทางไปยังสตูดิโอออกแบบของแบรนด์ บานานา รีพลับลิค ซึ่งที่นั่นทุกคนได้พบกับไฮดี ที่มาแจ้งโจทย์สำหรับการแข่งขันครั้งนี้ นั่นคือการสร้างสรรค์ชุดสำหรับงานปาร์ตี้ฤดูร้อนให้กับลูกค้าของบานานา รีพลับลิค นักออกแบบทุกคนเลือกวัสดุที่จะนำไปทำชุดจากที่สตูดิโอ และมีเวลา 2 วันในการทำชุดให้เสร็จ ชุดของนักออกแบบที่ชนะการแข่งขันในครั้งนี้จะถูกวางขายในร้านบานานา รีพลับลิค
ตอนที่ 4: Collaboration
ในตอนนี้ นักออกแบบที่เหลือทั้ง 9 คน ได้รับโจทย์ให้แปลงโฉมนักร้องร็อคสาวดาวรุ่ง ซาราห์ ฮัดสัน โดยจะต้องผสมผสานแฟชั่นกับดนตรีแนวร็อค ซึ่งในครั้งนี้นักออกแบบจะต้องทำงานเป็นทีม ทีมละ 3 คน โดยนักออกแบบทุกคนมีเวลาร่างแบบคนละ 5 นาที เพื่อที่จะนำเสนอต่อซาราห์ จากนั้นซาราห์จะเลือกนักออกแบบ 3 คนที่เธอประทับใจในผลงานเพื่อเป็นหัวหน้าทีม แล้วหัวหน้าทีมก็จะเลือกลูกทีมต่อไป แต่ละทีมจะได้รับเงินทีมละ 150 ดอลลาร์ และมีเวลา 1 ชั่วโมงในการเลือกซื้อวัสดุที่จะนำมาทำชุด นักออกแบบมีเวลา 1 วันในการทำชุดให้เสร็จ ผู้ที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
ตอนที่ 5: "Model" Clients
ในตอนนี้ นักออกแบบที่เหลืออยู่ทั้ง 8 คนได้รับโจทย์ให้สร้างสรรค์ชุดแต่งงานให้กับลูกค้าของพวกเขานั่นก็คือนางแบบที่พวกเขาเลือก โดยนักออกแบบจะต้องออกแบบชุดแต่งงานตามที่นางแบบของพวกเขาต้องการ นักออกแบบทุกคนจะได้รับเงินทุนคนละ 300 ดอลลาร์ และเวลา 45 นาทีในการเลือกซื้อวัสดุมาทำชุด ทุกคนมีเวลา 2 วันในการทำชุดให้เสร็จ นักออกแบบที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
ตอนที่ 6: Making A Splash
ในตอนนี้นักออกแบบที่เหลืออยู่ทั้ง 7 คน ได้รับโจทย์ให้สร้างสรรค์ชุดว่ายน้ำให้นางแบบของพวกเขาสำหรับใส่ไปงานปาร์ตี้ โดยนักออกแบบทุกคนจะได้รับเงินทุนคนละ 75 ดอลลาร์ และมีเวลา 30 นาทีในการเลือกซื้อวัสดุมาทำชุด ทุกคนมีเวลา 5 ชั่วโมงในการทำชุดว่ายน้ำให้เสร็จ นักออกแบบที่ชนะการแข่งขันในครั้งนี้จะได้รับการกล่าวถึงในหนังสือพิมพ์นิวยอร์กโพสต์ ในคอลัมน์กอสซิป "Page Six" และจะได้รับสิทธิคุ้มกันไม่ถูกคัดออกในครั้งต่อไป
ตอนที่ 7: Design A Collection
ในตอนนี้นักออกแบบที่เหลือทั้ง 6 คนได้รับโจทย์ให้สร้างสรรค์คอลเลคชั่นเสื้อผ้าในปี ค.ศ. 2055 (โลกอนาคต) ซึ่งในครั้งนี้ทุกคนจะทำงานเป็นทีมเดียวกัน โดยแต่ละคนจะต้องออกแบบชุดตามคอนเซปต์ของตนเองแต่จะต้องให้มีความสอดคล้องเป็นคอลเล็คชั่นเดียวกัน โดยมีเควินเป็นหัวหน้าทีม (มาจากการสุ่มจับชื่อของทิม) คอยดูแลภาพรวมทั้งหมด นักออกแบบทุกคนจะได้รับเงินต้นทุนคนละ 50 ดอลลาร์ในการหาซื้อวัสดุสำหรับทำชุด และมีเวลา 1 วันในกาารทำชุดให้เสร็จ นักออกแบบที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
นักออกแบบกับแนวคิดของแต่ละคน:
ตอนที่ 8: Postal Uniform Challenge
ในตอนนี้ นักออกแบบที่เหลือทั้ง 5 คนได้รับห่อพัสดุจากไฮดี ซึ่งสิ่งของในห่อนั้นจะเกี่ยวข้องกับโจทย์การแข่งขันครั้งต่อไป แต่ห้ามแกะห่อดูจนกว่าจะถึงวันพรุ่งนี้เช้า เมื่อถึงเช้าวันต่อมาทุกคนแกะห่อดูและพบว่าสิ่งของด้านในห่อนั้นก็คือเครื่องแบบของพนักงานไปรษณีย์พร้อมกับข้อความที่บอกให้ทุกคนใส่เครื่องแบบที่ได้รับและรวมตัวกันที่ล็อบบีของอพาร์ทเมนต์เพื่อเตรียมพร้อมสำหรับการปฏิบัติหน้าที่ จากนั้นทิม กันน์จึงได้พาทุกคนไปยังสำนักงานไปรษณีย์ และได้แจ้งให้ทุกคนทราบว่า โจทย์สำหรับการแข่งขันครั้งนี้ก็คือการออกแบบเครื่องแบบใหม่ให้กับพนักงานไปรษณีย์ โดยนักออกแบบทุกคนจะได้รับเงินต้นทุนคนละ 100 ดอลลาร์และมีเวลา 40 นาที ในการเลือกซื้อวัสดุสำหรับทำชุด นักออกแบบทุกคนมีเวลา 1 วันในการทำชุดให้เสร็จ
ตอนที่ 9: Design For The Red Carpet
ในตอนนี้นักออกแบบที่เหลือทั้ง 4 คนได้รับโจทย์ให้สร้างสรรค์ชุดสำหรับเดินพรมแดงในงานแกรมมี่ อวอร์ดให้กับพิธีกรสาว แนนซี่ โอเดล นักออกแบบทุกคนจะได้รับเงินต้นทุนคนละ 300 ดอลลาร์ และมีเวลา 40 นาที ในการเลือกซื้อวัสดุที่จะนำมาทำชุด นักออกแบบมีเวลา 2 วันในการทำชุดให้เสร็จ และจะมีนักออกแบบเพียง 3 คนเท่านั้น ที่จะได้ผ่านเข้าสู่รอบสุดท้าย ในการแสดงผลงานการออกแบบของพวกเขา ในนิวยอร์กแฟชั่นวีค
ตอนที่ 10: Reunion
ในตอนนี้เป็นตอนพิเศษที่นักออกแบบทั้ง 12 คนได้กลับมารวมตัวกันอีกครั้งและพูดคุยถึงเรื่องราวต่างๆที่เกิดขึ้น ก่อนที่จะถึงรอบตัดสินที่นิวยอร์กแฟชั่นวีค
ตอนที่ 11: Finale
ในสุดท้ายนี้นักออกแบบที่เหลืออยู่ทั้ง 3 คน จะต้องสร้างสรรค์คอลเลคชั่นเพื่อแสดงโชว์ในงานนิวยอร์กโอลิมปัสแฟชั่นวีค โดยจะต้องทำชุดในคอลเลคชั่นทั้งหมด 12 ชุด นักออกแบบทุกคนจะได้รับเงินทุนคนละ 8,000 ดอลลาร์ และมีเวลา 5 เดือนในการสร้างสรรค์ชุดให้เสร็จ โดยนักออกแบบจะได้กลับที่พักเพื่อพักผ่อนและสร้างสรรค์ผลงาน 10 สัปดาห์ผ่านไป ทิม กันน์ ได้ไปพบผู้เข้าแข่งขันแต่ละคนที่ที่พักของพวกเขา และได้ให้คำแนะนำเกี่ยวกับคอลเลคชั่นของแต่ละคน เมื่อถึงเวลา นักออกแบบทั้ง 3 คนกลับมายังนิวยอร์ก และได้คัดเลือกนางแบบสำหรับคอลเลคชั่นของพวกเขา เมื่อถึงวันแสดงผลงานจริง กรรมการรวมถึงทิม กันน์ได้ชมคอลเลคชั่นของนักออกแบบทั้ง 3 คน และได้ตัดสินให้เจย์ เป็นผู้ชนะคนแรกของรายการโปรเจกต์รันเวย์
ปริญญาเอก
ปริญญาเอก (doctorate) เป็นปริญญาวิชาการหรือวิชาชีพซึ่งในประเทศส่วนใหญ่ให้ผู้ถือมีคุณสมบัติสอนในระดับมหาวิทยาลัยในสาขาเฉพาะของปริญญานั้น หรือทำงานในวิชาชีพเฉพาะ ในบางประเทศ ปริญญาสูงสุดในสาขาหนึ่ง ๆ เรียก ปริญญาสูงสุด (terminal degree) คำว่า "doctorate" มาจากภาษาละติน docere หมายถึง "สอน"
ในอดีตเคยมีวุฒิปริญญาทางวิชาการที่สูงกว่าปริญญาเอก โดยมีต้นกำเนิดในฝรั่งเศส เรียกว่า ปริญญาแห่งรัฐ หรือ ปริญญาเอกแห่งรัฐ (ฝรั่งเศส​ : Doctorat d'État) แต่ในปัจจุบันวุฒิปริญญาทางวิชาการนี้ ถูกเปลี่ยนสถานะตั้งแต่ พ.ศ. 2527
วัดใหม่ดอนทราย
วัดใหม่ดอนทราย หรือเดิมชื่อ วัดรางสระกระเทียม ตั้งวัดเมื่อ พ.ศ. 2464 ได้รับพระราชทานวิสุงคามสีมาเมื่อ พ.ศ. 2508 บนที่ดินของนายหน่อง นางปุ้น กระดังงา และนายชัด นางเรือง สิงห์เรือง มีพระภิกษุฮอ สิงห์เรือง เป็นผู้ริเริ่มสร้างวัดขึ้น เมื่อพระภิกษุฮอ สิงห์เรือง ได้ลาสิกขาแล้วมีพระมาจากวัดคูบัว จังหวัดราชบุรี พระนุ้ม มาจากวัดลำน้ำ จังหวัดราชบุรี และ พระยิ้ม มาจากวัดใหม่ห้วยลึก จังหวัดนครปฐม เป็นผู้รักษาการแทนเจ้าอาวาส มาโดยลำดับ พอพระยิ้ม มรณภาพลง เมื่อ พ.ศ. 2484 ซึ่งเกิดสงครามโลกครั้งที่สองขึ้น วัดนี้ได้ร้างไป
ต่อมา พ.ศ. 2484 พระเชย สจฺจาโร มาจากวัดชำแระ อำเภอโพธาราม จังหวัดราชบุรีได้ธุดงค์มาพบวัดร้าง จึงรับนิมนต์อยู่ จำพรรษาตลอดมา ต่อมา พ.ศ. 2489 จึงย้ายวัดจากที่ตั้งเดิมมาตั้งใหม่ดังที่อยู่ในปัจจุบัน จนเมื่อมีการแบ่งเขตการปกครองใหม่ ทำให้วัดนี้ขึ้นอยู่กับอำเภอเมืองนครปฐม
กระทรวงที่ดิน โครงสร้างพื้นฐาน การขนส่ง และการท่องเที่ยว
กระทรวงที่ดิน โครงสร้างพื้นฐาน การขนส่ง และการท่องเที่ยว (, อักษรย่อ MLIT) เป็นกระทรวงของรัฐบาลญี่ปุ่น มีอำนาจหน้าที่ในการวางแผนที่ดินแห่งชาติ, เมือง, อาคาร, บ้านเรือน, แม่น้ำ, ท่าเรือ, การทำนุบำรุงรัฐบาล, การสำรวจที่ดินแห่งชาติ, การคมนาคม, นโยบายการท่องเที่ยว, การให้บริการอุตุนิยมวิทยา, การวางมาตรการรับมือภัยพิบัติ และความมั่นคงทางทะเล
กระทรวงที่ดินฯ ก่อตั้งขึ้นตามแผนปฏิรูปการบริหารราชการแผ่นดินใน ค.ศ. 2001 ซึ่งเป็นการรวมกระทรวงคมนาคม, กระทรวงการก่อสร้าง, สำนักงานพัฒนาฮกไกโด และสำนักงานที่ดินแห่งชาติ มีอำนาจหนึ่งในสามของกฎหมายและคำสั่งทั้งมวลในประเทศญี่ปุ่น และเป็นกระทรวงที่ใหญ่ที่สุดในแง่ของข้าราชการ อีกทั้งยังเป็นองค์การฝ่ายบริหารของรัฐบาลญี่ปุ่นที่ใหญ่เป็นลำดับสองรองจากกระทรวงป้องกันประเทศ กระทรวงฯ กำกับดูแลองค์กรภายนอก 4 องค์กรรวมถึงหน่วยยามฝั่งญี่ปุ่น และสำนักงานการท่องเที่ยวญี่ปุ่น
ส่วนราชการ
กระทรวงที่ดินฯ มีการแบ่งส่วนราชการดังนี้
พ.ศ. 2428
พุทธศักราช 2428 (นับแบบใหม่) ตรงกับปีคริสต์ศักราช 1885 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน
อาคม
อาคม เป็นละครโทรทัศน์ไทยแนว ดราม่า-แฟนตาซี-สืบสวนสอบสวน ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ชลนิล บทโทรทัศน์ ตฤณณา กำกับการแสดงโดย ธรธร สิริพันธ์วราภรณ์ นำแสดงโดย เจมส์ มาร์, ราศรี บาเล็นซิเอก้า, อเล็กซ์ เรนเดล, อนุธิดา อิ่มทรัพย์, ดนัย จารุจินดา, จอนนี่ แอนโฟเน่ ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.20 - 22.50 เริ่มตอนแรกวันจันทร์ที่ 12 มิถุนายน พ.ศ. 2560-25 กรกฎาคม พ.ศ. 2560 สถานีโทรทัศน์ไทยทีวีสีช่อง 3 ต่อจากละครเรื่องเหมือนคนละฟากฟ้า
ลิเลียน เจ้าหญิงแห่งเรตี
เจ้าหญิงลิเลียนแห่งเบลเยียม พระนามเดิม แมรี ลิเลียน อ็องรีแย็ต ลูซี โฌเซฟิน กีแลน เบลส์ (28 พฤศจิกายน ค.ศ. 1916 – 7 มิถุนายน ค.ศ. 2002) หรือเป็นที่รู้จักในพระนาม ลิเลียน เจ้าหญิงแห่งเรตี (Lilian, Princesse de Réthy; Lilian, Prinses van Retie) เป็นพระวรราชชายาในพระเจ้าเลออปอลที่ 3 แห่งเบลเยียม มีพระราชโอรส-ธิดาสามพระองค์กับพระเจ้าเลออปอลที่ 3 ได้แก่
จักรพรรดิเหลียวซิ่งจง
สมเด็จพระจักรพรรดิเหลียวซิ่งจง (ค.ศ. 1015 - 1054) จักรพรรดิองค์ที่ 7 แห่งราชวงศ์เหลียว โดยเป็นพระราชโอรสในจักรพรรดิเหลียวเซิ่งจง
ประสูติเมื่อ ค.ศ. 1015 พอพระชนมายุได้ 6 พรรษาทรงได้รับการสถาปนาขึ้นเป็นองค์ชาย ต่อมาเมื่อพระชนม์ได้ 16 พรรษา ใน ค.ศ. 1031 พระราชบิดาก็สวรรคต พระองค์ก็ขึ้นครองราชย์เป็น จักรพรรดิเหลียวซิ่งจง
ในรัชสมัยนี้ถือเป็นจุดเริ่มต้นแห่งการล่มสลายของราชวงศ์เหลียว เนื่องจากในราชสำนักเกิดการฉ้อฉล และทหารที่ส่งไปรบแพ้กลับมาตลอด แถมต้องจ่ายเงินให้กับราชวงศ์ซ่ง นอกจากนี้พระองค์ยังโปรดให้ขึ้นภาษีสูงลิบลิ่ว โดยทรงใช้จ่ายอย่างฟุ่มเฟือยและนำเงินไปบำรุงพระพุทธศาสนา
สวรรคตเมื่อ ค.ศ. 1054 ขณะพระชนม์ได้ 39 พรรษา พระราชโอรสทรงขึ้นครองราชย์เป็นจักรพรรดิเหลียวเต้าจงสืบต่อมา
10151054
วิทยาศาสตร์และเทคโนโลยีในเนเธอร์แลนด์
วิทยาศาสตร์และเทคโนโลยีในเนเธอร์แลนด์ มีประวัติศาสตร์ที่ยาวนานและรังสรรค์ผลผลิตนวัตกรรมมากมายให้กับโลก เป็นแรงขับเคลื่อนที่สำคัญกับเศรษฐกิจและสังคมของเนเธอร์แลนด์ รัฐบาลเนเธอร์แลนด์เป็นแรงผลักดันที่สำคัญต่อความเจริญทางวิทยาศษตร์และเทคโนโลยีของประเทศโดยให้งบประมาณสูงถึง 4.5 พันล้านยูโรต่อปี
เนเธอร์แลนด์เป็นประเทศสมาชิกผู้ก่อตั้งองค์การสนธิสัญญาป้องกันแอตแลนติกเหนือ และประชาคมยุโรป ซึ่งต่อมากลายเป็นสหภาพยุโรป ประวัติศาสตร์และความสัมพันธ์ระหว่างประเทศของเนเธอร์แลนด์มีส่วนไม่น้อยกับการพัฒนาทางวิทยาศาสร์และเทคโนโลยี
ประวัติศาสตร์
เนเธอร์แลนด์มีเข้าสู่ยุคทองราวศตวรรษที่ 17 ด้วยการมีระบบทางการเงินและการทหารที่แข็งแกร่ง ในยุคนี้มีนักวิทยาศาสตร์มากมายย้ายเข้ามาตั้งถิ่นฐานในดินแดนแผ่นดินต่ำนี้ และได้นำภูมิปัญญาและองค์ความรู้มาสู่ดินแดนเนเธอร์แลนด์ด้วย การค้าระหว่างประเทศที่รุ่งเรืองและเครือข่ายการค้าที่เติบโตนำมาซึ่งภาพเขียนและพรรณพืชต่างๆที่ไหลเข้ามาสู่ดินแดนเนเธอร์แลนด์ ทำให้วิทยาศาสตร์ด้านพืชและสัตว์ก้าวหน้าไปอย่างรวดเร็วในยุคนี้
ราวปี ค.ศ.1880 เกิดวิกฤตราคาธัญพืชตกต่ำ สังคมดัตช์ได้รับความเสียหายอย่างหนักเนื่องจากเศรษฐกิจขึ้นอยู่กับภาคการเกษตรค่อนข้างมาก รัฐบาลได้เข้ามาช่วยเหลือด้วยการสร้างโมเดลเพื่อการพัฒนานโยบายวิทยาศาสตร์ขึ้น มีการทดลองทางวิทยาศาสตร์นำไปสู่การค้นพบความสัมพันธ์ระหว่างปุ๋ยสังเคราะห์กับคุณภาพของดิน ผลผลิตของธัญพืช และต้นทุนการผลิต จากนั้น ภาครัฐและองค์กรเอกชนร่วมมือกันนำความรู้ที่พบนี้ไปแจ้งกับชาวไร่ชาวนาโดยอ้างอิงถึงผลการวิเคราะห์การทดลอง นับเป็นครั้งแรกๆที่มีการนำเอางานวิจัยทางวิทยาศาสตร์ไปประยุกต์ใช้โดยตรง และยังเป็นวิธีที่ใช้กันอยู่จนถึงทุกวันนี้ รัฐบาลดัตช์ยังมีส่วนสำคัญในการผลักด้านการวิจัยและพัฒนาทางด้านวิทยาศาสตร์จนถึงปัจจุบัน
วิทยาการที่สำคัญของชาวดัตช์
เนเธอร์แลนด์เป็นประเทศที่มีนวัตกรรมสูง นำมาซึ่งความก้าวหน้าทางวิทยาศาสตร์และเทคโนโลยี สิ่งแวดล้อมเช่นนี้เอื้อต่อการสร้างสิ่งประดิษฐ์และการค้นพบทางวิทยาศาสตร์ที่สำคัญมากมายในประวัติศาสตร์ เช่น
สถาบัน
มหาวิทยาลัยเก่าแก่ของเนเธอร์แลนด์ ได้แก่ มหาวิทยาลัยไลเดิน (ก่อตั้ง ค.ศ. 1575) มหาวิทยาลัยฟราเนอเกอร์ (ก่อตั้ง ค.ศ. 1585) และมหาวิทยาลัยโกรนิงเงิน (ก่อตั้ง ค.ศ. 1614) เป็นผู้ขับเคลื่อนความก้าวหน้าทางวิทยาศาสตร์ของเนเธอร์แลนด์ในอดีต เพราะก่อนศตวรรษที่ 18 ยังไม่มีการตั้งสมาคมวิทยาศาสตร์อย่างเป็นทางการ ปัจจุบัน งานวิจัยทางวิทยาศาสตร์ยังคงมีมหาวิทยาลัยเป็นผู้ผลักดันสถาบันวิจัยหลายแห่งยังมีความสัมพันธ์กับมหาวิทยาลัย
ความรับผิดชอบของภาครัฐ
เนื่องจากวิทยาศาสต์และเทคโนโลยีเป็นองค์ประกอบที่สำคัญต่อการพัฒนาเศรษฐกิจและสังคมของเนเธอร์แลนด์ รัฐบาลจึงเป็นผู้ควบคุมโดยตรง ปัจจุบัน ผู้รับผิดชอบนโยบายด้านวิทยาศาสตร์คือกระทรวงศึกษา วัฒนธรรม และวิทยาศาสตร์ (OCW) ดูแลแผนยุทธศาสตร์การศึกษาระดับสูงและงบประมาณด้านวิทยาศาสตร์ มีการจัดทำแผนยุทธศาสตร์ทุกๆ 4 ปี กระทรวงยังมีหน้าที่กำกับดูแลหน่วยงานวิจัยอีกหลายแห่ง ได้แก่
นอกจากนี้ กระทรวงเศรษฐกิจและนโยบายสภาพภูมิอากาศ (EZK) ยังมีส่วนร่วมในการวางนโยบายการวิจัยและพัฒนาวิทยาศาสตร์ ตลอดจนเทคโนโลยีและนวัตกรรมอีกด้วย
ยูอิจิ อิงูจิ
ยูอิจิ อิงูจิ ( 井口 祐一<rt>いぐち ゆういち</rt>, 22 กุมภาพันธ์  1981 -) เป็นนักพากย์และผู้บรรยายชายชาวญี่ปุ่น เกิดที่โตเกียว สังกัดสมาคมสหกรณ์ผู้บริโภคนักแสดงโตเกียว
คฤหาสน์ฮาวเวิร์ด
คฤหาสน์ฮาวเวิร์ด หรือ ปราสาทฮาวเวิร์ด (Castle Howard) เป็นคฤหาสน์ที่ตั้งอยู่ในเทศมณฑลนอร์ทยอร์กเชอร์ในอังกฤษราว 24 กิโลเมตรเหนือเมืองยอร์ก “ปราสาทฮาวเวิร์ด” เป็นคฤหาสน์ส่วนบุคคลที่ใหญ่ที่สุดแห่งหนึ่งในอังกฤษที่ส่วนใหญ่สร้างระหว่างปี ค.ศ. 1699 ถึงปี ค.ศ. 1712 สำหรับชาลส์ ฮาวเวิร์ด เอิร์ลที่ 3 แห่งคาร์ไลล์ (Charles Howard, 3rd Earl of Carlisle) คฤหาสน์ออกแบบโดยเซอร์จอห์น แวนบรูห์ อันที่จริงแล้ว "ปราสาทฮาวเวิร์ด" ไม่ใช่ "ปราสาท" ที่แท้จริงตามความหมายของคำว่าปราสาทตามตัวหนังสือแต่เป็นสิ่งก่อสร้างที่เรียกว่า "คฤหาสน์ชนบท" ที่สร้างขึ้นหลังสมัยการก่อสร้างปราสาทราวคริสต์ศตวรรษที่ 16 และไม่มีจุดประสงค์ที่จะใช้ในทางการทหารแต่อย่างใด
ปราสาทฮาวเวิร์ดเป็นที่พำนักอาศัยส่วนหนึ่งของตระกูลฮาวเวิร์ดมาเป็นเวลากว่า 300 ปี และมาเป็นที่รู้จักกันโดยทั่วไปเมื่อใช้เป็น “คฤหาสน์ชนบทไบรด์สเฮด” ในการสร้างละครโทรทัศน์ที่สร้างจากบทละครที่เขียนอีฟลิน วอ (Evelyn Waugh) โดยเรื่อง "Brideshead Revisited" และในภาพยนตร์ชื่อเดียวกันที่สร้างสองปีต่อมา ในปัจจุบันปราสาทฮาวเวิร์ดเป็นส่วนหนึ่งของกลุ่มคฤหาสน์คุณค่าแห่งอังกฤษ
ศรีอาภา เรือนนาค
ศรีอาภา เรือนนาค (สกุลเดิม: บางนารถ) หรือ เป็นอดีตนักแสดง และนักพากย์ชาวไทย อดีตผู้ประกาศข่าวไทยทีวีสีช่อง 9 อ.ส.ม.ท  โมเดิร์นไนน์ทีวี ในปัจจุบัน ปัจจุบันพากย์เสียงให้กับ โมเดิร์นไนน์ทีวี โรส มีเดีย ที่ผ่านมาเคยพากย์ให้กับ ทีไอจีเอ ผลงานที่มีชื่อเสียงคือพากย์เป็นชิซูกะ ในโดราเอม่อน และผลงานการพากย์เรื่องแรกคือเรื่องครีมมี่มามี่ โดยรับบทเป็นแมวตัวเล็กๆ หนึ่งใน 2 คู่หูของนางเอก
นอกจากงานพากย์การ์ตูนแล้ว เธอเป็นผู้พากย์เสียงสติกเกอร์ของ ปตท. ชุดก๊อตจิ สำหรับโปรแกรมส่งข้อความไลน์
ประวัติ
ศรีอาภา เกิดวันที่ 14 ธันวาคม พ.ศ. 2499 ที่อำเภอบางกรวย จังหวัดนนทบุรี จบการศึกษาจากวิทยาลัยครูสวนดุสิต ในปี พ.ศ. 2520 ช่วงที่เป็นนักศึกษาปีสุดท้าย ได้มาฝึกงานอยู่ที่ช่อง 9 บางขุนพรหม เมื่อเรียนจบก็สมัครเข้าทำงานที่ช่อง 9 เลย ในระหว่างที่รอประกาศผลรับสมัคร ได้รับจ้างเป็นครูสอนพิเศษตามบ้าน แต่ไม่นานก็ได้เข้าทำงานพิเศษที่ราชกรีฑาสโมสร จากนั้นประมาณ 5-6 เดือน ทางช่อง 9 ก็เรียกตัวให้เข้าทำงานในตำแหน่งพนักงานฝ่ายผลิตรายการ ต่อมาได้ถูกทาบทามให้แสดงละครของทางสถานีหลายเรื่อง เช่น ชื่นจิตพเนจร, เงาะป่า, นางสาวทองสร้อย, วิมานไฟ และภูตพิศวาส โดยได้รับบทเป็นนางเอก ซึ่งเรื่องภูตพิศวาสนี้ ได้สร้างชื่อเสียงให้แก่ศรีอาภาเป็นอย่างมาก หลังจากที่เลิกแสดงละคร ก็หันไปเป็นผู้ประกาศข่าว จากนั้นจึงได้มาเริ่มทำงานด้านการพากย์การ์ตูน ตั้งแต่ปี พ.ศ. 2529 เป็นต้นมา
เคยได้รับรางวัลนักพากย์จาก สยช. สำนักนายกรัฐมนตรีฯ ในปี พ.ศ. 2529 และ 2530 นอกจากนี้ยังได้รับรางวัลนักพากย์หญิงดีเด่นประจำปี พ.ศ. 2537 จากการพากย์หนังเรื่อง เชลยกรรม และการ์ตูนญี่ปุ่นเรื่อง ปริศนาปลาทอง
วัดรางปลาหมอ
วัดรางปลาหมอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนป่าน อำเภอเมืองนครปฐม จังหวัดนครปฐม พื้นที่ที่ตั้งวัด มีเนื้อที่ 23 ไร่ 1 งาน 75 ตารางวา มีพระใบฎีกาเฉลิมพล ฐานุตฺตโร เป็นเจ้าอาวาส
ประวัติการสร้างวัดรางปลาหมอยังไม่แน่ชัด ทราบแต่เพียงว่าสถานที่ที่ใช้ในการก่อตั้งวัดนั้นได้รับมอบจากนายสุข สุขชู และมีพระอาจารย์โม พุ่มนิล เป็นเจ้าอาวาสรูปแรก เริ่มแรกก่อสร้างกุฏิสงฆ์ จำนวน 3 หลัง พร้อมด้วยหอฉัน และหอสวดมนต์ เมื่อพระอาจารย์โมได้ลาสิกขาออกไปแล้ว ได้มีเจ้าอาวาสปกครองวัดต่อมาจนกระทั่งถึงปัจจุบันนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532
อุโบสถสร้างขึ้นในสมัยพระอาจารย์ทอง จนฺทสโร เป็นเจ้าอาวาส ก่อสร้างประมาณ พ.ศ. 2470 และต่อมาเมื่อถึงสมัยที่พระครูสุวัฒน์สาธุกิจ เป็นเจ้าอาวาส ได้ทำการสร้างอุโบสถหลังใหม่ขึ้นเมื่อ พ.ศ. 2522 ในสมัยพระอาจารย์โมเป็นเจ้าอาวาส ได้ทำการก่อตั้งวัด ได้ก่อสร้างกุฏิขึ้น 3 หลัง หอฉันและหอสวดมนต์ ต่อมาในสมัยพระอาจารย์ทอง จนฺทสโร ได้ทำการก่อสร้างกุฏิเพิ่มขึ้นอีก 2 หลัง และได้ทำการก่อสร้างศาลาการเปรียญและอุโบสถขึ้นเป็นครั้งแรก ในสมัยพระอาจารย์พิน ธมฺมโฆโส ได้ทำการก่อสร้างอาคารเรียนถาวรขึ้นในวัด ในสมัยพระอาจารย์ประยงค์ นนฺทิโย ได้ทำการซ่อมแซมหลังคาศาลาการเปรียญที่ชำรุดทรุดโทรม ในสมัยพระอาจารย์สนม อารยธมฺโม ได้ทำการก่อสร้างเชิงตะกอนเผาศพ และศาลาธรรมสังเวช ในสมัยพระครูสุวัฒน์สาธุกิจ สร้างพระอุโบสถหลังใหม่ ศาลาการเปรียญ เมรุเผาศพ กุฏิสงฆ์ โรงครัว ซุ้มประตูเข้าวัด และถนนภายในวัด
คิม ยุน-อก
คิม ยุน-อก (26 มีนาคม พ.ศ. 2490) เป็นอดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของอี มย็อง-บัก
ประวัติ
คิม ยุน-อก อ้างว่าตนสืบเชื้อสายจากฮอ ฮวัง-อก เจ้าหญิงแห่งอโยธยา ที่ต่อมาได้อภิเษกสมรสกับพระเจ้าซูโรแห่งคึมกวันคายา สำเร็จการศึกษาจากโรงเรียนมัธยมหญิงแทกูในปี พ.ศ. 2509 และเข้าศึกษาต่อที่มหาวิทยาลัยหญิงอีฮวา จนสำเร็จการศึกษาศิลปศาสตรบัณฑิตจากสาขาสุขศึกษาและการจัดการในปี พ.ศ. 2513 เธอสมรสกับอี มย็อง-บัก เมื่อวันที่ 19 ธันวาคมปีเดียวกันนั้น ทั้งคู่มีบุตรด้วยกัน 4 คน เป็นชายหนึ่งและหญิงอีกสามคน ครอบครัวของเธอทำบริษัทก่อสร้างในแทกู
ก่อนการเข้ารับตำแหน่งประธานาธิบดีของนายอี ครอบครัวของเธอพำนักอยู่ในกาโฮดง (Gahoedong)
ในปี พ.ศ. 2538 เธอสำเร็จการศึกษาหลักสูตรผู้นำสำหรับหญิงขั้นสูง (Advanced Leadership Program for Women) อันดับที่ 1 ณ สถาบันเดิมของเธอ ในปี พ.ศ. 2539 สำเร็จหลักสูตรผู้บริหารหญิงชั้นสูงอันที่ 7 ของมหาวิทยาลัยย็อนเซ และในปี พ.ศ. 2544 สำเร็จหลักสูตรผู้บริหารหญิงจากมหาวิทยาลัยซุกมย็อง
คดีเด็ด
คดีเด็ด เป็นรายการวาไรตี้ตลกขบขัน ออกอากาศครั้งแรกเมื่อวันเสาร์ที่ 9 กันยายน พ.ศ. 2543 ทางช่อง 7 เอชดี โดย บริษัท กันตนา กรุ๊ป จำกัด (มหาชน) ร่วมกับ บริษัท อิเมจิเนชั่น ริม จำกัด ผลิตรายการนี้ขึ้นมา ออกอากาศทุกวันเสาร์ เวลา 13:00 - 14:00 น. พิธีกรประจำรายการคือ พิสิทธิ์ กีรติการกุล (หว่อง)
คิม ยุน-อก
ประวัติ
ในปี พ.ศ. 2554 เธอเป็นประธานศิษย์เก่าของหลักสูตรผู้บริหารหญิงระดับสูงของมหาวิทยาลัยย็อนเซ
คดีเด็ด
รูปแบบรายการ
ในปี พ.ศ. 2543 (เริ่มซีซั่นที่ 1) เป็นการรวบรวมเรื่องราวบอกเล่า คดีต่าง ๆ จากเจ้าพนักงานของสำนักงานตำรวจแห่งชาติและเรื่องสั้นเป็นจริง เน้นความตลกขบขัน โดยหลักจากนั้นก็จะมีละครสั้นจากคำบอกเล่าแสดงให้เข้าใจโดยง่าย ภายหลังในช่วงหลังของซีซั่นที่ 3 เป็นต้นไปได้เพิ่มเจ้าของเรื่องเป็นเจ้าหน้าที่พนักงานของรัฐเข้ามาด้วย ในซีซั่นที่ 13 เป็นต้นไปได้เพิ่มเจ้าของเรื่องจากทางบ้านในช่วงภาพจริง คนจริงเข้ามาด้วย (ในซีซั่นที่ 20 เป็นต้นไปได้เพิ่มเจ้าของเรื่องเป็นนักเรียน นิสิต นักศึกษา ศิษย์เก่า และอาจารย์ของสถานศึกษาต่าง ๆ มาด้วย)
ต่อมาในปี พ.ศ. 2555-ปัจจุบัน (ในซีซั่นที่ 13-ปัจจุบัน) เริ่มมีการบันทึกภาพข่าว ภาพจากโทรศัพท์มือถือหรืออินเตอร์เน็ต ภาพบันทึกการจับกุมของนักข่าว และกล้องหน้ารถ เป็นต้นมา ก่อนเล่าเรื่องผู้พากย์จะพูดว่า "เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดง" และตอนจบของแต่ละเรื่องในหมวดภาพจริง คนจริง ผู้พากย์ก็พูดว่า "ขอย้ำอีกที เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดง" ให้เสียงพากย์โดย "กฤษพล โพธิ์พิทักษ์ธานนท์ (กฤษ คดีเด็ด)"
ตั้งแต่วันที่ 6 กรกฎาคม พ.ศ. 2562 เป็นต้นไป โดยที่ช่วงละครสั้นจะต้องอยู่ทางเรื่องแรกของในแต่ละช่วง ส่วนช่วงภาพจริงคนจริงมักจะอยู่ทางเรื่องที่สองหรือเรื่องสุดท้ายของในแต่ละช่วง
ตั้งแต่วันที่ 4 กุมภาพันธ์ 2566 เป็นต้นไป โดยที่ช่วงละครสั้นกับภาพจริงคนจริงจะต้องอยู่ทางเรื่องในช่วงแรก ช่วงต่อไปภาพจริงคนจริงเหมือนกันกับช่วงที่ 2-3 ส่วนช่วงท้ายละครสั้นกับภาพจริงคนจริงหรือเรื่องสุดท้ายเท่านั้น
ตั้งแต่วันที่ 22 เมษายน 2566 เป็นต้นไป โดยที่ช่วงภาพจริงคนจริงจะต้องอยู่ทางเรื่องในช่วงแรก ช่วงสุดท้ายภาพจริงคนจริงเหมือนกันกับช่วงที่ 1-2-3-4-5 ส่วนช่วงละครสั้นกับภาพจริงคนจริงจะต้องอยู่ทางเรื่องในช่วงที่ 2-4
ตั้งแต่วันที่ 3 มิถุนายน 2566 เป็นต้นไป โดยที่ช่วงละครสั้นกับภาพจริงคนจริงจะต้องอยู่ทางเรื่องในช่วงที่1-3-5 ต่อไปภาพจริงคนจริงเหมือนกันกับช่วงที่ 1-5 ส่วนช่วงแรกกับภาพจริงคนจริงมีเรื่องเดียว ช่วงที่ 2 ทั้งหมด 3 เรื่อง ช่วงที่ 3 ทั้งหมด 2 เรื่อง ช่วงที่ 4 ทั้งหมด 3 เรื่อง ช่วงสุดท้ายกับภาพจริงคนจริงทั้งหมดเรื่องเดียว
จำนวนเรื่องในแต่ละตอนของรายการ มีจำนวนตอนดังนี้
การออกอากาศปกติ
ออกอากาศทางช่อง 7 เอชดี ที่เปลี่ยนเวลาออกอากาศมาแล้วตามเวลา ดังนี้
สุดยอดคดีเด็ด
สุดยอดคดีเด็ด เป็นการรวบรวมคดีที่ผู้ชมให้ความนิยมมากที่สุด เพื่อนำมาเสนอไว้ในกรณีพิเศษ ทุกวันหยุดนักขัตฤกษ์ (ออกอากาศสลับกับรายการสะเก็ดข่าววันหยุด) (ถ้าวันหยุดนักขัตฤกษ์อยู่ในวันเสาร์ ทางรายการจะใช้ชื่อว่ารายการคดีเด็ดแทน) แต่ในส่วนสุดยอดคดีเด็ดที่ออกอากาศวันเสาร์จะออกอากาศในช่วงปลายปี หรือ ในช่วงส่งท้ายปีเก่า ต้อนรับปีใหม่ โดยเป็นรวบรวมคดีที่ผู้ชมให้ความนิยมมากที่สุดในช่วงปีที่ออกอากาศ
คดีเด็ดเฉพาะกิจ
คดีเด็ดเฉพาะกิจ เป็นการรวบรวมคดีต่างๆ ซึ่งคล้ายกับคดีเด็ดรูปแบบปกติ แต่จะออกอากาศในช่วงวันหยุดนักขัตฤกษ์ เริ่มออกอากาศ​ครั้งแรกตั้งแต่ พ.ศ. 2545 (ปัจจุบันถูกยุบรวมกับรายการสุดยอดคดีเด็ดแทน)
การจำหน่ายในสื่อต่าง ๆ
รายการคดีเด็ดได้ออกวางจำหน่ายรูปแบบวีซีดีโดยผู้ที่ถือสิทธิ์ในการวางจำหน่ายครั้งแรกคือ บริษัท หนังเอก จำกัด โดยวางจำหน่ายถึง 18 ชุดด้วยกันโดยได้นำคดีเด็ดที่ออกอากาศในช่วงปี พ.ศ. 2544 - พ.ศ. 2545 และ เรื่องที่นำเสนอเมื่อหลายปีที่ผ่านมา
ในปี พ.ศ. 2544 ทางรายการได้จัดทำหนังสือคดีเด็ด ซึ่งนำเรื่องราวมาจากในรายการเองมารวมไว้ในแต่ละชุด สำหรับคนที่พลาดตอนใด ๆ ในรายการ
คดีเด็ด โดนใจ
รายการคดีเด็ด ได้จัดกิจกรรมโหวตเรื่องราวที่ผู้ชมชื่นชอบมากที่สุดในรายการของแต่ละสัปดาห์ขึ้นเป็นครั้งแรกเมื่อเดือนมีนาคม พ.ศ. 2544 (ในซีซั่นที่ 2) โดยให้โหวตผ่านโทรศัพท์บ้านของตนเองจนถึงเดือนธันวาคม พ.ศ. 2545 (ในซีซั่นที่ 4) เพื่อลุ้นรับรางวัลเป็นโทรศัพท์ PCT ซึ่งแจกกันเป็นรายเดือน ต่อมาในปี พ.ศ. 2546 (ในซีซั่นเดียวกัน) ทางรายการได้จัดกิจกรรมนี้อีกครั้ง แต่เปลี่ยนมาโหวตเป็นผ่าน SMS เปลี่ยนรางวัลเป็นของรางวัลมูลค่า 2,000 บาท และเปลี่ยนมาแจกเป็นรายสัปดาห์จนถึงระยะแรกในซีซั่นที่ 5 (ต้นปี พ.ศ. 2547) และต่อมา ทางรายการได้กลับมาจัดกิจกรรมนี้อีกครั้งในปี พ.ศ. 2549 (ตั้งแต่ซีซั่นที่ 7) โดยให้โหวตผ่านไปรษณียบัตร (ตั้งแต่กลางปี พ.ศ. 2559 เป็นต้นไป ได้เปิดช่องทางเพิ่มเติมเป็นการโหวตผ่านเฟซบุ๊กของรายการ) เพื่อลุ้นรับของที่ระลึกเป็นรายสัปดาห์มาจนถึงปัจจุบันทั้งหมด 22 ปี
คดีเด็ด...เหตุแห่งรัก
คดีเด็ด...เหตุแห่งรัก เป็นละครแนวดราม่า-แอ็กชั่น เป็นบทประพันธ์ของสิรินดา บทโทรทัศน์โดยสรรพชัย เกิดอุทัย กำกับการแสดงโดย ปัญญา ชุ่มฤทธิ์ ออกอากาศทุกวัน ศุกร์ - เสาร์ - อาทิตย์ เวลา 20.25 เริ่มตอนแรก 31 ธันวาคม พ.ศ. 2548 - 29 มกราคม พ.ศ. 2549 นำแสดงโดย ชาคริต แย้มนาม และ สาวิกา ไชยเดช ผลิตโดย บริษัท 559 ออนแอร์ จำกัด
คดีเด็ด แห่งความทรงจำ
คดีเด็ด แห่งความทรงจำ ย้อนกลับไปเมื่อปี 2543 ที่ผ่านมา รวบรวมคดีเรื่องเก่าๆ มายาวนาน 22 ปี กลับมารับชมมอบให้ความสุขกันอีกครั้ง ใช้ช่วงตั้งแต่วันที่ 1-15 เมษายน 2566
ประเทศฟีจีในโอลิมปิกฤดูร้อน 2016
กรีฑา
ผลการแข่งขัน
สวนโมกขพลาราม
สวนโมกขพลาราม หรือชื่อเรียกทางการว่า วัดธารน้ำไหล จัดตั้งโดย พุทธทาสภิกขุ ตั้งที่เขาพุทธทอง ริมทางหลวงหมายเลข 41 บริเวณกิโลเมตรที่ 134 อำเภอไชยา จังหวัดสุราษฎร์ธานี เพื่อให้เป็นสถานที่ปฏิบัติธรรมและสถานที่เผยแผ่พระพุทธศาสนาที่มีชื่อเสียงไปทั่วโลก ปัจจุบันมี พระราชวัชรโพธิคุณ (โพธิ์ จนฺทสโร) เป็นเจ้าอาวาส
ท่านพุทธทาส หรือ พระมหาเงื่อม ในเวลานั้น พร้อมด้วยโยมน้องชาย คือ นายยี่เกย หรือ คุณธรรมทาส พานิช และ เพื่อนในคณะธรรมทานประมาณ 4 - 5 คน เท่านั้น ที่ร่วมรับรู้ถึงปณิธานอันมุ่งมั่นในการปฏิบัติธรรม ตามรอยพระอรหันต์ ของท่าน ทุกคนเต็มอกเต็มใจ ที่จะหนุนช่วยด้วยความศรัทธา โดยพากันออกเสาะหาสถานที่ ซึ่งคิดว่ามี ความวิเวก และ เหมาะสมจะเป็นสถานที่ เพื่อทดลองปฏิบัติธรรม ตามรอยพระอรหันต์ สำรวจกันอยู่ประมาณเดือนเศษ ก็พบ วัดร้าง เนื้อที่ประมาณ 60 ไร่ ชื่อ วัดตระพังจิก ซึ่งรกร้างมานาน บริเวณเป็น ป่ารกครึ้ม มีสระน้ำใหญ่ ซึ่งร่ำลือกันว่ามีผีดุอาศัยอยู่ เมื่อเป็นที่พอใจแล้ว คณะอุบาสก ดังกล่าว ก็จัดทำเพิงที่พัก อยู่หลัง พระพุทธรูปเก่า ซึ่งเป็น พระประธาน ใน วัดร้าง นั้น แล้วท่านก็เข้าอยู่ใน วัดร้างแห่งนี้ เมื่อวันทื่ 12 พฤษภาคม 2475 อันตรงกับ วันวิสาขบูชา โดยมี อัฐบริขาร ตะเกียง และ หนังสืออีกเพียง 2 - 3 เล่ม ติดตัวไป เท่านั้น เข้าไปอยู่ได้ไม่กี่วัน วัดร้าง นาม ตระพังจิก นี้ ก็ได้รับการตั้งนามขึ้นใหม่ ซึ่งท่านเห็นว่า บริเวณใกล้ที่พักนั้น มี ต้นโมก และ ต้นพลา ขึ้นอยู่ทั่วไป จึงคิดนำคำทั้งสองมาต่อเติมขึ้นใหม่ ให้มีความหมายใน ทางธรรม จึงเกิดคำว่า สวนโมกขพลาราม อันหมายถึง สวนป่าอันเป็นกำลังแห่งความหลุดพ้นทุกข์ ขึ้นในโลกตั้งแต่บัดนั้นเป็นต้นมา
ประวัติ
ท่านพุทธทาสภิกขุย้ายเข้าอยู่วัดตระพังจิตเมื่อวันที่ 12 พฤษภาคม พ.ศ. 2475 ซึ่งเป็นวันวิสาขบูชา (ก่อนการเปลี่ยนระบอบการปกครองประมาณ 1 เดือน) ที่วัดตระพังจิก ท่านพุทธทาสภิกขุพบว่ามีต้นโมกและต้นพลาขึ้นอยู่ทั่วไป ซึ่งพ้องกับคำในภาษาบาลีคือ โมกข แปลว่าความหลุดพ้น และ พลา แปลว่ากำลัง ท่านพุทธทาสภิกขุจึงนำสองคำนี้มาต่อกัน และใช้ตั้งชื่อสถานปฏิบัติธรรมแห่งนี้ว่า สวนโมกขพลาราม ซึ่งแปลว่า สวนป่าอันเป็นกำลังแห่งความหลุดพ้น
การดำเนินชีวิตในสวนโมกขพลาราม ท่านพุทธทาสภิกขุยึดคติที่ว่า เป็นอยู่อย่างต่ำ มุ่งกระทำอย่างสูง โดยชีวิตประจำวันของท่านพุทธทาสภิกขุนั้นเป็นไปอย่างสันโดษและสมถะ สำหรับวัตถุสิ่งของภายนอก ท่านพุทธทาสภิกขุจะพึ่งพาก็แต่เพียงวัตถุสิ่งของที่ทำให้ชีวิตดำรงอยู่ต่อไปได้ และวัตถุสิ่งของที่จำเป็นในการเผยแพร่ธรรมะเท่านั้น โดยไม่พึ่งพาวัตถุสิ่งของฟุ้งเฟ้ออื่นใดที่เกินจำเป็นเลย เรียกได้ว่ามีความเป็นอยู่อย่างต่ำที่สุด หากแต่การกระทำในความเป็นอยู่นั้นเป็นการกระทำอย่างสูงที่สุด นั่นคือเป็นการกระทำเพื่อศึกษา ปฏิบัติ และเผยแพร่พระพุทธศาสนา การศึกษาและปฏิบัตินั้นเป็นการกระทำอันนำไปสู่มรรคผล และแม้กระทั่งนิพพาน ซึ่งเป็นอุดมคติที่สูงที่สุดที่ชีวิตมนุษย์ควรจะบรรลุถึง ส่วนการเผยแพร่นั้นเป็นการกระทำเพื่อนำกระแสธรรมอันบริสุทธิ์ให้อาบหลั่งไหลรินรดคนทั้งโลก และทุกโลก เป็นการชี้ทางสว่างให้เพื่อนมนุษย์ ที่เป็นเพื่อนทุกข์ เกิด แก่ เจ็บ ตาย ให้บรรลุถึงอุดมคติที่สูงที่สุดของชีวิตมนุษย์ไปด้วยกัน หรืออย่างน้อย ก็จะทำให้มนุษย์เรานั้นได้ลดการเบียดเบียนตนเอง และลดการทำร้ายผู้อื่น อันจะก่อให้เกิดทั้งสันติสุขและสันติภาพ ซึ่งเป็นสิ่งที่ทั้งตัวมนุษย์และโลกมนุษย์ปรารถนา
นอกจากนี้ ในปี พ.ศ. 2476 ท่านพุทธทาสยังได้เริ่มจัดทำหนังสือพิมพ์พุทธสาสนา (ซึ่งเป็นหนังสือพิมพ์เผยแพร่หลักธรรมรายตรีมาศ) ด้วยเช่นกัน
โรงมหรสพทางวิญญาณ
บริเวณอันกว้างใหญ่ของสวนโมกขพลาราม เพื่อให้เข้าใจง่ายและไม่น่าเบื่อ ในปี พ.ศ. 2505 ท่านจึงได้สร้าง โรงมหรสพทางวิญญาณ หรือเรียกว่าโรงหนังสวนโมกข์ โดยนำแนวคิดจากการที่ได้ไปดูภาพในถ้ำอชันตา ที่ประเทศอินเดีย เป็นความคิดที่แปลกและน่าสนใจ เป็นสิ่งที่ดึงดูดนักท่องเที่ยวทั้งคนในชาติและต่างชาติได้เป็นอย่างดี เป็นกลยุทธ์เบื้องต้นที่จะล่อให้คนหันมาสนใจศาสนาโดยไม่รู้ตัว
วัตถุประสงค์ที่ใช้โรงมหรสพทางวิญญาณ
อย่างไรก็ดีเมื่อถอดคำพูดจาก ท่านพุทธทาส ที่ได้กล่าวไว้ว่า ''สวนโมกข์ คือมหรสพทางวิญญาณ เป็นสิ่งจำเป็นต้องมี สำหรับสัตว์ที่มีสัญชาตญาณแห่งการต้องมีสิ่งประเล้าประโลมใจ อันเป็นปัจจัยฝ่ายวิญญาณเพิ่มเป็นปัจจัยที่ห้า ให้แก่ปัจจัยทั้งสี่อันเป็นฝ่ายร่างกาย. ขอให้ช่วยกันจัดให้มีขึ้นไว้ สำหรับใช้สอยเพื่อประโยชน์ดังกล่าวแล้ว แก่คนทุกคน.'' จึงกล่าวได้ว่า สวนโมกขพลารามทั้งหมด คือ โรงมหรสพทางวิญญาณ โดยการใช้การถอดถ้อยคำจากฝ่ายจิตวิญญาณ
อ้างอิง
บรรณานุกรม มรดกที่ขอฝากไว้ ข้อที่ ๗ พุทธทาสภิกขุ
ศาลเจ้าโชเซ็ง
ศาลเจ้าโชเซ็ง (조선신궁, อักษรฮันจา: 朝鮮神宮; ภาษาญี่ปุ่นแบบเฮปเบิร์น: Chōsen Jingū) เป็นศาลเจ้าชินโตที่สำคัญที่สุดในประเทศเกาหลีตั้งแต่ ค.ศ. 1925 ถึง 1945 ในสมัยการปกครองของญี่ปุ่น
เบื้องหลัง
หลังญี่ปุ่นผนวกเกาหลีใน ค.ศ. 1910 รัฐบาลญี่ปุ่นได้ดำเนินการตามนโยบายกระบวนการกลายเป็นญี่ปุ่น (Japanization) ซึ่งรวมไปถึงการสักการะที่ศาลเจ้าชินโต เช่นเดียวกันกับการแสดงออกทางการเมืองต่อความรักประเทศชาติเป็นข้อปฏิบัติทางศาสนา ตั้งแต่ ค.ศ. 1925 นักเรียนในโรงเรียนจะต้องเข้าไปในศาลเจ้าชินโต และใน ค.ศ. 1935 มีการบังคับให้นักศึกษาจากมหาวิทยาลัยและข้าราชการจะต้องเข้าร่วมพิธีศาสนาชินโต จนถึง ค.ศ. 1945 มีศาลเจ้าในเกาหลีที่มีส่วนเกี่ยวข้องกับรัฐชินโต (State Shinto) รวม 1,140 แห่ง
โชเซ็งจิงงูถูกสร้างขึ้นใน ค.ศ. 1925 ที่ยอดเขานัมซานในเมืองเคโจ เพื่ออุทิศแด่เทพีอามาเตราซุกับจักรพรรดิเมจิ ตัวอาคารมีรูปแบบสถาปัตยกรรมชินเม-ซูกูริตามศาลเจ้าอิเซะ ไม่กี่เดือนหลังเกาหลีเป็นเอกราชจากญี่ปุ่น โชเซ็งจิงงูจึงถูกทำลายในเดือนตุลาคม ค.ศ. 1945 และใน ค.ศ. 1970 ได้มีการสร้าง "อนุสรณ์สถานรักชาติ อัน จุง-กึน" ในบริเวณที่เคยเป็นศาลเจ้า เพื่อยกย่องอัน จุง-กึน ผู้ลอบสังหารอิโต ฮิโรบูมิ ผู้ตรวจราชการชาวญี่ปุ่นคนแรก
แหล่งข้อมูลอื่น
Chōsen Jingū (plan and photographs)
พ.ศ. 2429
พุทธศักราช 2429 (นับแบบใหม่) ตรงกับปีคริสต์ศักราช 1886 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน
ดิมอยน์
ดิมอยน์ (Des Moines; IPA: [dɪˈmɔɪn]) เป็นเมืองหลวงของรัฐไอโอวา ก่อตั้งเมื่อ 22 กันยายน พ.ศ. 2394 ในชื่อ ฟอร์ตดิมอยน์ (Fort Des Moines) และเปลี่ยนชื่อมาเป็น ดิมอยน์ ในปี พ.ศ. 2400 ดิมอยน์ตั้งอยู่ในเคาน์ตีโพล์ก สถิติปี พ.ศ. 2543 ดิมอยน์ มีประชากร 198,682 คน
ประวัติของเมืองดิมอยม์นับย้อนไปปี พ.ศ. 2377 ที่จอห์น ดูเฮอร์ที แนะนำให้มีการตั้งค่ายทหานในบริเวณดิมอยน์ในปัจจุบัน
ดิมอยน์ตั้งอยู่บนแม่น้ำดิมอยน์ และเป็นหนึ่งในสี่เมืองของเขตเมืองติดกันของ ดิมอยน์ เวสต์ดิมอยน์ ไคลฟ์ และ เออร์บันเดล
อิควานัลมุสลิมีน
กลุ่มนี้ขยายไปยังประเทศมุสลิมอื่น ๆ ด้วย แต่ยังคงเป็นหนึ่งในองค์กรที่ใหญ่ที่สุดในประเทศอียิปต์ แม้จะมีการปราบปรามของรัฐบาลอย่างต่อเนื่องตั้งแต่ ค.ศ. 1948 จนถึงปัจจุบัน กลุ่มนี้เคยเป็นกลุ่มชายขอบในการเมืองโลกอาหรับจนกระทั่งสงคราม 6 วันใน ค.ศ. 1967 เมื่อแนวคิดลัทธิอิสลามเข้ามาแทนที่แนวคิดชาตินิยมอาหรับหลังจากความพ่ายแพ้ของอาหรับต่ออิสราเอล ขบวนการนี้ก็ได้รับการสนับสนุนจากซาอุดีอาระเบีย ซึ่งมีศัตรูร่วมกันอย่างลัทธิคอมมิวนิสต์